CELEX: 62017CN0382
Language: da
Date: 2017-06-26 00:00:00
Title: Sag C-382/17: Sag anlagt den 26. juni 2017 — Europa-Kommissionen mod Den Portugisiske Republik

21.8.2017   
            
            
               DA
            
            
               Den Europæiske Unions Tidende
            
            
               C 277/27
            
         Sag anlagt den 26. juni 2017 — Europa-Kommissionen mod Den Portugisiske Republik
   (Sag C-382/17)
   (2017/C 277/40)
   Processprog: portugisisk
   
      Parter
   
   
      Sagsøger: Europa-Kommissionen (ved P. Costa de Oliveira og L. Nicolae, som befuldmægtigede)
   
      Sagsøgt: Den Portugisiske Republik
   
      Sagsøgerens påstande
   
   
               —
            
            
               Det fastslås, at Den Portugisiske Republik har tilsidesat sine forpligtelser i henhold til artikel 8, stk. 1, i Europa-Parlamentets og Rådets direktiv 2009/21/EF af 23. april 2009 om opfyldelse af kravene til flagstater (1), idet den ikke senest den 17. juni 2012 har udviklet, gennemført og opretholdt et kvalitetsstyringssystem for de operationelle dele af sin administrations flagstatsrelaterede aktiviteter, certificeret i overensstemmelse med gældende internationale kvalitetsstandarder.
            
         
               —
            
            
               Den Portugisiske Republik tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Direktivets artikel 8, stk. 1, fastsætter klart, at medlemsstaterne skal udvikle, gennemføre og opretholde det nævnte kvalitetsstyringssystem, der skal være certificeret senest den 17. juni 2012.
   Det er nu juni 2017, og Den Portugisiske Republik har endnu ikke opfyldt den nævnte artikel.
   Med en sådan adfærd tilsidesætter de portugisiske myndigheder formålene med direktivet, hvorved de bringer sikkerheden for skibsfarten og beskyttelsen af miljøet i fare. Desuden indebærer de portugisiske myndigheders adfærd en risiko for, at der skabes en urimelig konkurrencefordel for den portugisiske flåde i forhold til andre medlemsstaters flåder.
   
      (1)  EUT 2009, L 131, s. 132.